ช่วงหลังๆมานี้ไม่มีความสุขเลยอยู่บ้านกับยายที่อายุ68กว่าได้อารมณ์เเปรปรวนตลอดเวลาเดี๋ยวก็ด่าก็ตีตลอดพอเเม่กับพ่อกลับจากทำงานก็บ่นก็ใช้งานพอไม่ได้อย่างใจก็หาว่าเราบ้าเป็นโรคประสาทพอมีเรื่องอะไรเกี่ยวกับตัวเราก็เอาไปพูดกับคนนอกบ้านให้เขารู้เอาเราไปเปรียบเทียบกับคนอื่นจนบางครั้งอยู่ๆทุกอย่างเรื่องต่างๆมันก็ตีเข้ามาในหัวมันประดังกันมาจนร้องให้เศร้ามากรู้สึกชีวิตไม่เหลืออะไรเลยสักอย่างรู้สึกไม่มีใครเข้าใจเลยสักคนเเละเริ่มมีความผิดปกติเกิดขึ้นเราอารมณ์ร้อนขึ้นควบคุมอารมณ์ไม่ค่อยได้เริ่มไม่อยากอยู่บ้านเริ่มเปลี่ยนไปจากเมื่อก่อนเป็นคนพูดจาเฮฮาก็เงียบอึนกลายเป็นคนละคนอย่างชัดเจนเราเริ่มมีปัญหาเวลาพูด สมมุติเราพูดว่า พี่ไปไหน ปากเราหลังจากพูดเสร้จจะย้ำคำนั้นอัตโนมัติยายที่สังเกตบอกว่าเราเป็นโรคประสาทเเละเอาดราไปพูดกับคนอื่นTTพี่ช่วยใก้คำปรึกษาด้วยนะคะ
สวัสดีค่ะ @จากที่เล่ามา คิดว่า มีภาวะทางอารมณ์ไม่ปกติ อาจมีภาวะเครียด หรืออาจมีภาวะโรคซึมเศร้าค่ะ @ผู้ป่วยโรคซึมเศร้าจะมีอาการที่เปลี่ยนแปลงทั้งอารมณ์ ความรู้สึกนึกคิด ความจำ ความสัมพันธ์กับคนรอบข้างเปลี่ยนไป และอาการแสดงทางร่างกายต่างๆ โดยอาการอาจเปลี่ยนแปลงอย่างรวดเร็วเป็นสัปดาห์ หรือค่อยเป็นค่อยไปเป็นก็ได้ -อาการทางอารมณ์ เช่น เศร้า หดหู่ อ่อนไหว บางคนอาจมีความรู้สึกไม่แจ่มใส เบื่อหน่าย บางคนมีอาการหงุดหงิด ฉุนเฉียวได้ -ความรู้สึกนึกคิด เช่น มองอะไรแย่หมด ท้อแท้หมดหวัง รู้สึกไร้ค่า ไร้ความสามารถ บางคนอาจมีอารมณ์ชั่ววูบอยากทำร้ายตนเอง -สมาธิความจำแย่ลง -ความสัมพันธ์กับคนรอบข้างเปลี่ยนไป อาจจะเก็บตัว ไม่ค่อยพูด ทำงานแย่ลง -อาการแสดงทางร่างกาย เช่น อ่อนเพลีย ไม่มีแรง นอบหลับๆตื่นๆ ไม่เจริญอาหาร น้ำหนักลด ท้องผูก ท้องอืด ปวดหัว ปวดตามตัว *คนไข้หากมีอาการมากขึ้น อาจมีอาการหลงผิด ประสาทหลอน หูแว่วได้ *โรคซึมเศร้านี้ยังมีลักษณะอาการคล้ายโรคอื่นอีก เช่น โรควิตกกังวล โรคอารมณ์แปรปรวน โรคสมองอักเสบ โรคไทรอยด์ทำงานบกพร่อง เป็นต้น -การรักษา: ในรายที่เป็นมาก แพทย์จะให้ยาช่วย แต่บางรายที่เป็นไม่มากแพทย์อาจจะพูดคุยให้คำแนะนำเพื่อให้อาการดีขึ้น **ดังนั้นจึงแนะนำให้ ควรเล่าถึงภาวะทางอารมณ์ให้คนใกล้ชิดหรือคนในครอบครัวเพื่อให้อารมณ์ผ่อนคลายและช่วยแก้ไขปัญหานะคะ หากอาการไม่ดีขึ้น ควรไปพบแพทย์เพื่อรับการวินิจฉัยและได้รับการรักษาอย่างเหมาะสม. เป็นกำลังใจให้นะคะ